寒雨感懷呈斯遠三首  其一
作者：趙蕃
朝代：宋

paragraphs: 窮冬固多悲，凍雨仍併作。
真成晝連夜，直欲寐無覺。
其陰似春仲，其令豈天錯。
林棲未歸休，蕭寺猶旅泊。
孰寬留滯懷，政頼朋友樂。
梅華開且半，芒屨曾未著。
溪亭縱微吟，破屋成細酌。
悠然起遐心，彼哉羞好爵。
淵明念田園，幼輿志丘壑。
坐釣有羊裘，峩冠自麟閣。